Kalvi mõisa historitsistlik peahoone, suvi 2011. Pärast erakätesse minekut on mõis juhukülalistele suletud
**Kalvi mõis** (saksa keeles *Pöddes*) oli mõis Viru-Nigula kihelkonnas, Virumaal. Mõisa härrastemaja asub Kalvi külas, mis tänapäeval jääb Lääne-Viru maakonda Viru-Nigula valda.

Mõisa mainiti esimest korda 1485. aastal, kui lossi valdaja Hans Lode lossimaja ja mõisa (Pöddese, tõestuskirjades ka Podwes, Podwis) tuhande marga eest Tallinna piiskopile Simon von der Borchile pantis.

Nime Kalvi (Kalf, Kalve) sai mõis selle hilisematelt omanikelt, kui Jürgen Kalf 1551. aasta 24. augustil oma vennale Diedrichile jättis.

18. sajandist kuulus mõis Essenitele, Schoulzidele, Baranoffidele, Lvovskitele ja Schillingitele. Mõisa viimased omanikud olid Stackelbergid.

1770. aastate alguses vasallilinnuse müüridele ehitatud vana härrastemaja sai 1910. aasta tulekahjus kannatada ja tollane omanik Nikolai von Stackelberg lasi sellest põhja poole püstitada uue peahoone. Hoone arhitektiks on peetud Wladislaw Karpowiczit. Mõisa uus peahoone valmis vahetult enne Esimest maailmasõda.

Tuudorstiilis massiivne hoone on väljast viimistletud klombitud graniidiga, hoonet ilmestavad nurgatornid ja kitsad aknaavad. Valmimisajal 1913 oli tegemist modernse ehitisega: selles oli näiteks oma elektrijaam ja ka autogaraaž. Mõisa sisemust ilmestab läbi kahe korruse ulatuv hall.

Kalvi mõis, Theodor Albert Sprengeli pliiatsijoonistus 1894. aastalEesti NSV ajal asus mõisa peahoones Kalvi sanatoorium-profülaktoorium.

1993. aastal sai Stackelbergi perekond mõisa tagasi ja see müüdi 1999. aastal Taani ärimehele Henning Lykke Jensen. Koostöös Tiit Rannastega korrastati lossikompleks. Selle käigus tehti hoone läänepoolsesse otsa pikk uus tiibehitis ning katusesse tehti rida väljaehitusi. Korrastati ka mitmeid kõrvalhooneid, sh sepikoda. Luksushotelli uksed avati külalistele 2002. aastal. 2010. aastal müüs Henning Lykke Jensent hotelli Vene kapitaliga seotud investeerimisfirmale Belitex Invest OÜ.

Galerii
-------

* Kalvi mõisa peahooneKalvi mõisa peahoone
* Kalvi vasallilinnuse varemed koos mõisa vana peahoonegaKalvi vasallilinnuse varemed koos mõisa vana peahoonega
* Ait ja teenijatemajaAit ja teenijatemaja

Välislingid
-----------

* Raivo Raigna. Kaunis Kalvi mõis suleb peagi turistidele uksed. Virumaa Teataja, 29. august 2010.
* Kalvi mõis müüdi Vene ärimeestele, firmale Belitex Invest (Uus omanikfirma on varem silma paistanud oma juhi Jevgeni Bolšakovi tõttu, kes juhtis varem kütusefirmat Lukoil ning oli ka Meelis Lao äripartner.), www.e24.ee, 30. august 2010
* Peterburi ravimiärimehed nurjasid Aseri valla turismilootuse, www.e24.ee, 29. august 2014
* Kalvi mõis (Viru-Nigula khk), Kinnistute register

Viited
------

Viru-Nigula kirik
Viru-Nigula kihelkond

**Kirik**: Viru-Nigula  

**Mõisad**: Aarla mõis | Andja mõis | Aseri mõis | Haansalu mõis | Hurtja mõis | Kabala mõis | Kalvi mõis | Koogu mõis | Kunda mõis | Lontova mõis | Maasika mõis | Malla mõis | Nugeri mõis | Ojaküla mõis | Oru mõis | Pada mõis | Pärna mõis | Päsula mõis | Rannamõisa mõis | Raudna mõis | Rihula mõis | Salumä mõis | Samma mõis | Satsu mõis | Sonda mõis | Tüükri mõis | Ulvi mõis | Unukse mõis | Uue-Varudi mõis | Vana-Varudi mõis | Varudi mõis | Vasta mõis | Viru-Nigula kirikumõis





1. 1 2  Ulvar Käärt (31. august 2010). "Kalvi mõisa omanikuks said Vene ettevõtjad". *Delfi Ärileht*.
2. 1 2  "Kalvi mõis".